NORAKSTS

|  |  |
| --- | --- |
| 29.10.2020. | Nr.17/7 |

###### GROZĪJUMI JELGAVAS PILSĒTAS PAŠVALDĪBAS IESTĀDES

###### “JELGAVAS REĢIONĀLAIS TŪRISMA CENTRS” NOLIKUMĀ

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 5.punktu un 21.panta pirmās daļas 8.punktu,pamatojoties uz Tūrisma likuma 8.pantu un projektu “Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” (apstiprināts ar Jelgavas pilsētas domes 2017.gada 25.maija lēmumu Nr.6/5),

**JELGAVAS PILSĒTAS DOME NOLEMJ:**

Izdarīt Jelgavas pilsētas pašvaldības iestādes “Jelgavas reģionālais tūrisma centrs” nolikumā (apstiprināts ar Jelgavas pilsētas domes 2010.gada 26.augusta lēmumu Nr.10/2) šādus grozījumus:

1. izteikt nolikuma 7.1.apakšpunktu šādā redakcijā:

“7.1.apsaimniekot Jelgavas Sv. Trīsvienības baznīcas torni, Akadēmijas ielā 1, Jelgavā un veidot to kā reģionālas nozīmes tūrisma un kultūrizglītības centru un tūrisma objektu ar inovatīvu un kvalitatīvu pakalpojumu klāstu;”;

1. papildināt nolikumu ar 7.3. apakšpunktu šādā redakcijā:

“7.3.apsaimniekot nekustamo īpašumu Vecpilsētas ielā 14, Jelgavā, veidot to kā restaurācijas centru un tūrisma objektu ar daudzveidīgu kultūrizglītības pakalpojumu klāstu;”;

1. izteikt nolikuma 8.8.apakšpunktu šādā redakcijā:

“8.8. uzturēt un aktualizēt vēstures ekspozīcijas, organizēt dažādus kultūrizglītojošus pasākumus, veicināt restaurācijas pakalpojumu attīstību”;

1. izteikt nolikuma 8.10.apakšpunktu šādā redakcijā:

“8.10. uzturēt un apsaimniekot Iestādes valdījumā nodoto pašvaldības kustamo mantu un nekustamos īpašumus.”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 29.oktobrī